
Keepin a guid Scots tung in yer heid's nae guid! Lat it oot an uise it! 


Mey 2000 



Eydentlie uphaudin the Scots Leid Campaine 


e-screive: 

rfairnie@talk21 .com 


0131 - 665-5440 


ASSB Collogue Fleetches 
Multi-leidit Braidcastin. 

(Owersettin o ASSB Press Release) 

THE Associe o Sma Scale 
Braidcasters (ASSB) haed thair 
"OPEN CHANNELS SCOTLAND 
CONFERENCE" in the Queen 
Margaret Leith Walk Campus, 
Edinburgh, on 31 Mairch/1 Aprile. 
(this is nae huntie-gowk, honest!) 

The collogue cleikit on tae Brian 
Wilson's raicent propone that £30m 
shuid be pit forrit tae set up a 
Gaelic TV station an taen the 
norrie faurer. It cried on the 
government (British) tae dale oot 
this bouk o siller tae foond a multi¬ 
cultural an multi-leidit braidcastin 
agency for Scotland. This agency 
wad uphaud braidcastin in wir twa 
hamelt leids, Gaelic an Scots an the 
leids o minority ethnic 
communities forbye, fendin a 
forum for cultural ettles, wittins, 
kennin an divert throu the uiss o 
the different minority leids. Sic a 
body wad gie muckle scowth for 
the forderin o aqual opportunities, 
life lang laimin an for conterin 
social exclusion. 


STV, alang wi Clerkenwell Films, 
is makin a new TV drama the noo 
cried "Rebus", foondit on Ian 
Rankin’s kenspeckle buik, "Black 
and Blue". The weel kent Scottish 
singer/actor, Tam White, taks the 
pairt o a debt collector cried Rico 
Briggs but, appearinlie, his vice is 
faur ower Scots for gentie Suddron 
lugs sae, they're gaun tae dub 
somebodie else's vice ower the tap 
o't. A fore-speaker for Clerkenwell 
fdms sayed that the dubbin wad be 
duin bi a mair easy unnerstuid Scot 
sae that whan thae kinna programs 
wis selt aw ower the yird, awbodie 
wad be able tae hear thaim clear 
like. 

Is that a fack? 

Hou is it then that some o the 
bettermaist English language WW2 
picters that wis shawn aw ower the 
yird haed the enemy sodgers 
speakin aither German or Japanese 
an no aye wi English subtitles 
aither? 


ooo 


Language the likes o thon can haud 
its heid up alang wi onie o the ithers 
that's gaun aboot the day. 



Whit the text says is:- 

Stertin-up wi buiks 

Ye dinna need mair nor a meenit or 
twa. 

Pit yer bairn on yer knee or close 
in-by, an caa owre the pages o a 
buik thegither, easie-osie like, an 
aye chattin awa aboot the picters. 

It winna be lang nor the bairns are 
comin back wi their ain best-likit 
buikies, speirin ye to read wi them. 










Cleikin in wi community 
braidcasters that's weel foondit 
areddies wad gar the establishment 
o sic an agency aw the easier an the 
bouk o the siller cuid then be pit 
tae programmin at baith local an 
naitional (Scottish) levels. The 
government haes been crawin weel 
ower its signature o the European 
Charter for Regional or Minority 
Languages an whit this is gaun tae 
dae for Gaelic an Scots but, or the 
noo, it haesna raxed forrit the same 
conseederation for onie o the ither 
minority leids. This projeck cuid be 
uised an aw tae breard a wey o 
makin siccar aw language 
communities in the UK haes an 
inlat tae some meisure o 
braidcastin refleckin thair ain 
culturs an history. 

Syne it is proponed that the AS SB 
Collogue grees tae this consait, pits 
it tae the media an fleetches Mr 
Wilson an fore-speakers o aw the 
language communities in Scotland 
tae gie uphaud for this concep. 

For mair wittins, contack:- 

Stuart McHardy ( Ph. 0130 556 
9890 

e-screive:- 

stuart@wittins.demon.co.uk 

Or Brendan Murphy ( Ph. 01887 
820956 

e-screive:- wwri ght@ sol.co.uk 
-ooo- 

Cultural Discrimination an 
English Gowd. 

EFTER last month's wittins anent 
the skaith duin tae the works o 
Robert Burns an Robert Louis 
Stevenson, we hear the onding agin 
wir cultur is aye gaun on yet tae 
this verra day. 


Copiericht. 

Copiericht for awthin screivit in this 
wittins blat bides wi R. Fairnie. The 
Scots Tung Wittins can be fotie-copied in 
hail or in pairt athoot leemit o nummers 
an this hauds guid an aw for onie pairt o 
the wittins blat that's furthset in onie 
ither publication. 

- 000 - 

Scottish Buik Trust Forderin 
Leeteracy Throu Buiks. 

TAE forder the abuin ettle, the 
Scottish Buik Trust haes brocht oot 
a cum o wee buikies screivit in the 
follaein ten languages; Arabic, 
Bengali, Chinese, English, Gaelic, 
Hindi, Punjabi, Scots, Urdu an 
Welsh. The English vairsion is 
cried Beginning with Books an the 
Scots ane, Stertin-up wi Buiks. 
Tho it micht seem naitral tae maist 
fowk that whan oniethin is prentit 
in ither leids forbye English, Scots 
haes as muckle richt, if no the 
maist richt, tae be includit an aw, 
but this daesna aye haud siccar, 
parteeclar wi government an local 
government leaflets an that. It's 
guid tae see the Scottish Buik Trust 
haein the smeddum tae dae the 
richt an naitral thing whan ithers, 
that shuid ken better, daesna. 
They've makit sic a guid job o't as 
weel an, as ye can see firae a copy o 
the first blat prentit ablow here, 
the'r naethin thare tae gar fowk 
creenge, no e’en the convener o the 
Scottish Pairlament's European 
Comatee, Hugh Henry MSP. 


Oniebodie ettlin efter a copy shuid 
contack the Scottish Buik Trust 
direck at:- 

Scottish Buik Centre, 

137, Dundee Street, 

Edinburgh, EH 11 1BG. ( 0131 229 
3663 

Prices is £1.50 for a aefauld copy wi 


P&P includit or:- 

2-10 Copies.£1.25 the 

piece. 

11-100 Copies.£1.00 the 

piece. 

101-200 Copies.£0.85 the 

piece. 

201 Copies or mair.£0.75 the 

piece. 


They'd mak awfu guid praisents for 
onie new mithers or faithers that ye 
ken. 

-ooo- 


SNDA Want o Siller. 

THE SNDA is fell thrang the noo 
dargin awa at digitisin the muckle 
Scottish Naitional Dictionar tae 
fetch oot an electronic vairsion o it. 
This is a muckle darg that sooks up 
mair siller nor the Scottish Airts 
Cooncil dales oot tae thaim sae, the 
SNDA haes gotten Irene McGugan 


The Neist Forgaitherin 
Mon. 5t. Juin 2000 
7.30pm tae 9.00pm 
Comatee Rm. C. 
Brunton Ha, Musselburgh. 










MSP tae speir the 
Scottish Pairlament for 
mair siller direck frae the 
Scottish Executive tae 
keep this projeck, o nae 
sma importance, up an 
gaun. If ye hinna duin it 
areddies, a wee cheque 
tae the SNDA wadna 
gaun amiss but, gin yer 
siller's aw spoken for, the 
neist best thing wad be 
tae screive tae yer MSPs 
(mindin that awbodie 
haes aicht o thaim) or, 
whit wey no dae baith? 

The motion tae the 
pairlament wis pit forrit 
on the 3t. o Mey in 
English wi an owersettin 
intae Scots an haes been 
weel taen up wi the 
media. A copie o the 
Scots vairsion is gien 
ablow:- 

Motion. 

for Members Business. 

Scottish National 
Dictionary Association 

At the Pairliament taks 
tent o the guid wark o the 
SNDA ower seiventie 
year; amang this, the 10- 
beuk Scottish National 
Dictionary an the Concise 
Scots Dictionary, wi the 
librarie o the Scottish 
Pairliament haein copies 
o baith; commens their 
plan tae mak a Scots 
Dictionary Database fae 
oot o thir, for aw their sair 
want o siller the nou, at 
will see siller for peyin 
staff rin oot bi July; an 


This micht weel be a guid time for 
awbodie tae contack thair ain MEP's 
an speir thair consait on this maitter. 

Scots Tung is ettlin tae merk the stert 
o the European Year o Languages bi 
haein the Yuletide greetins on the 
front o ane o its Yule cairds screivit 
in five ither minority leids, that's 
recogneesed bi the European Buroo 
For Lesser Uised Leids (EBLUL), 
forbye Scots. 



The heidmaist ane will be the Scots 
language (1.5m speakers) follaed bi 
Gaelic (67,000), Welsh (0.5m), 
Catalan (102,000), Frisian (0.46m) 
an Basque (70,000). 

Forbye haein "Hertie Yule an a Guid 
New Year", it'll hae "Nollaig 
Chridheil agus Bliadhna Mhath Ur" 
(Gaelic), "Nadolig Llawen a 
Blwyddyn Newydd Dda" (Welsh), 
"Bon Nadal i Felig Any Nou" 
(Catalan), "Goede Krystdagen en 
Lokkich Nijjier" (Frisian) an 
"Eguberri Zoriontsu eta Urte Berri 
Ona Izan" (Basque). 


Prof. Thornberry, is a man o skill in 
international law an a maimber o a 
by-ordinar advisory body pit thegither 
bi the European Buroo for Lesser 
Uised Leids (EBLUL) tae wyce it on 
the best wey tae mak siccar its ain 
consaits anent language is taen up in 
this new Chairter. This shuid mean 
recogneesin an aw the 'importance o 
cultur an language in the identity o 
human beins’ an the importance o 'wir 
by-ordinar sibness tae wir ain airts, 
language an cultur.’ 

A screive wis pit forrit tae the bodie 
that haes owerance for draftin the 
Chairter pyntin oot that ’respeck for 
cultural an linguistic differences' haes 
been estaiblished areddies in 
international law, includin the bieldin 
o linguistic richts. The EBLUL 
submission threaps an aw that, aw 
ceitizens o Europe 'haes the richt tae 
hing on tae an bring on thair ain 
language an cultur, alang wi the fowk 
that bides athin thair ain airt. 

-ooo- 


Mair Heidie Heidlines. 

THIS ane wis taen frae the front page 
o The Scotsman on Monday 24t. 
Aprile, juist aboot a month tae the day 
syne the last ane, that wis shawn in 
last month's Scots Tung Wittins, 
nummer 77. Aiblins a lang wey tae 
gaun afore we see the likes o thon ilka 
day but wha kens? 

The sneckin gien ablow wis taen frae 
the same wittins blat at the stert o 
Mey an shuirlie is a guid 






asks the Scottish 
Guivernment an the 
Scottish Airts Cooncil tae 
mak guid the promises 
thay hae gien afore, an 
ettle tae mak shuir o the 
bodie's financial siccartie, 
takin tent o'ts wark in 
advisin the reporters tae 
Scottish Pairliament on 
the recordin o the leid i 
proceedins, an i forderin 
the leid, an lattin the 
SNDA haud tae the fore i 
Scotland's leiterarie an 
cultural heritage. 

Irene McGugan 
North East Scotland 
SNP 


-ooo- 

Scots Tung WITTINS 

on the wab. 

The Scots Tung Wittins can be 
vizzied or doon-loadit an prentit 
(noo in HTML format forbye) 
frae the wab-steid o 


The Scots Speikers Curn, 
Glesca. 

Wab-steid backin 
http://www.mlove.free- 

online.co.uk/ 


A hard copie o STW is sent free 
o chairge tae aw maimbers o 
Scots Tung. 

Maimbership subscreivins is £4 
peyed ilka September. (£5 furth 
o United Kinrik) 

- 000 - 


For aw that wir ain Scots language 
haes mair speakers nor aw thae ither 
leids pit thegither, it aye brecks 
tnonie a hert tae ken that it's ane o 
the maist sair duin tae. The siller gien 
oot tae Scots bi oor ticht haundit 
government works oot at aboot 9p 
the heid for ilka speaker, juist a drap 
in the bucket in compare wi whit's 
gien tae thae ither leids. 

-ooo- 

Proponed New EU Chairter o 
Foondamental Richts. 

THE European Union is gaun intae 
the ins an oots o whit particularities 
shuid be pitten in tae thair proponed 
new Chairter o Foondamental Richts. 
The ettles o this new Chairter is tae 
gie foondamental richts protection 
tae the hert o EU law for the first 
time bi wey o giein a muckle legal 
bield tae a reenge o richts in aw 
maimber kintraes. 

At a forgaitherin in Brussels on the 
abuin Chairter, Professor Patrick 
Thornberry, frae the Univairsitie o 
Keele, pit forrit the threap that the 
European Union shuid mak its ettles 
on cultur an language the maik o 
whit's been greed bi ither 
international bodies sic as the United 
Nations, the OSCE an the Cooncil o 
Europe. 


exemplar o hou mair an mair Scots 
words is bein eikit intae the workin 
professional vocabular o a nummer o 
Scottish journalists. 

-ooo- 


£ 


Gang-aboot Eggs. 

A fermer frae Kirriemuir haes stertit 
uisin the ee-grippin pouers o screivit 
Scots tae sell his "free-range" eggs. 
Keep yer een on the kee-vee for 
Gang-aboot Eggs. The'r shuirlie haes 
tae be a guid gaun mercat for the likes 
o thae. 

-ooo- 


Makars' Neuk 

In simmer, whan aa sorts foregather 
In Embro to the ploy, 

Folk seek out friens to hae a blether, 
Or faes they'd fain annoy; 

Smorit wi British Railways' reek 
Frae Glesca or Glen Roy 
Or Wick, they come to hae a week 
Of cultivated joy 

or 

three, 

In Embro to the ploy. 

Robert Garioch. 


European Year o the 
Languages. 

NEW Year's day 2001 
merks the stert o the EU’s 
"European Year o the 
Languages". The Scottish 
CILT at Stirling 
Univairsitie, heidit bi 





Professor Richard 
Johnstone, haes been 
speirt tae hae some inpit 
tae some o the ongauns in 
Scotland an Professor 
Johnstone is ettlin tae 
mak siccar that this haes 
Scots an Gaelic eikit in. 
As faur's we ken tho, the'r 
an ongaun difference in 
the European Pairlament 
anent whuther the 
minority leids shuid be 
includit in this or no an 
the starkest uphaud for 
haein thaim in is comin 
frae Eluned Morgan MEP 
(Wales) an Gorka Knorr 
Borras MEP (Catalonia). 
Or noo, the Eurolang 
wabsteid haesna gien 
mint o onie Scottish MEP 
pittin a positive neb in or 
onie neb at aw for that 
maitter. 

